**Sanskrit** alebo **sanskrt** (iné slovenské názvy pozri nižšie; v sanskrite: sanskr(i)tam – podrobnosti pozri nižšie) je najstarší známy indoárijský jazyk. Delí sa na védčinu (védsky sanskrit) a klasický sanskrit (**sanskrit** v užšom zmysle).

Iné slovenské názvy
-------------------

Iné slovenské názvy sú: **stará indoárijčina** alebo **stará indičtina**; ak sa védčina považuje za samostatný jazyk, tak názov znie aj: **staré indoárijské jazyky** alebo **staré indické jazyky**.

Sanskritský názov
-----------------

Sanskritský kmeň názvu znie संस्कृत – t. j. v prepise *sanskrta* alebo v inom (menej vhodnom) prepise *sanskrita*. Sanskritský nominatív názvu znie *sanskr(i)tam* (je to podstatné meno stredného rodu). Hindský názov sa rovnako píše, ale vyslovuje sa *sanskrt* alebo *sanskrit*, pričom v tomto prípade je prepis s -i- naopak vhodnejší než prepis bez -i-.

Názov jazyka znel pôvodne (v nominatíve) sanskr(i)tá vák (doslova: kultivovaná reč, rituálne čistá reč; správna reč; dokonalá reč; posvätná reč). Z toho vidno, že dnešný názov vznikol odvodením od prídavného mena sanskr(i)ta (nominatív stredného rodu znie: sanskr(i)tam). Toto prídavné meno znamená: (dobre) zhotovený; dokonalý; pravidelný; pripravený, hotový; čistý, zasvätený; kultivovaný, vypracovaný, starostlivý.

Charakteristika
---------------

Sanskrit je hlavným posvätným jazykom hinduizmu a maháhány, filozofickým jazykom hinduizmu, džinizmu, budhizmu a sikhizmu. Bol to aj literárny jazyk, ktorý bol používaný ako lingua franca v južnej Ázii. Vyvinul sa z praindoiránčiny, ktorá sa vyvinula z praindoeurópčiny. Dnes je sanskrit ešte úradným jazykom v indickom štáte Uttarákhand. Ako jeden z najstarších indoeurópskych jazykov ktorý má písomnú formu, Sanskrit má dôležitú úlohu pri štúdiu indoeurópskych jazykov.

Ako „kultivovaná/posvätná/správna reč" (pozri kapitolu Sanskritský názov) bol sanskrit jazykom určeným na náboženské a učené témy, v starovekej Indii; jazyk, ktorým bežne hovorili ľudia, bol naopak označovaný ako prákrit (sanskritský kmeň: prákr(i)ta = „prirodzený, nevyumelkovaný, normálny, bežný").

Sanskrit sa delí na:

* védčina (védsky sanskrit)
* klasický sanskrit (sanskrit v užšom zmysle)

### Védčina

*Bližšie informácie v hlavnom článku: védčina*
### Klasický sanskrit

Text z Nového zákona (Jn 3,16) z roku 1863 v sanskritskom preklade Biblie vytlačenom v písme Grantha
Klasický sanskrit sa používa už 2500 rokov až dodnes v dielach najrozličnejších žánrov, pričom slúži ako prameň obohacovania indických jazykov. Kodifikoval ho v 5. stor. pred Kr. gramatik Pánini. Niektorí jazykovedci (najmä v 19. stor.) ho stotožňovali s indoeurópskym prajazykom (praindoeurópčina) a nazývali „matka všetkých jazykov". Tento názor bol však mylný.

Sanskrit je jazykom jednej z veľkých svetových literatúr -
indickej literatúry. Známym sanskritským textom je napríklad Mahábhárata.

Sanskrit je dnes liturgickým jazykom hinduizmu, budhizmu a džinizmu, ako aj jedným z 22 úradných jazykov Indie. V Indii a juhovýchodnej Ázii má sanskrit podobnú úlohu ako gréčtina a latinčina v Európe, je ním písaná významná časť indickej filozofie a hinduistickej tradície. Sanskrit sa často používa aj dnes – napr. v terminológii jogy a iných indických vedách.

Vokalizmus sanskritu sa vyznačuje zmenou PIE **e**, **o**, **a** na **a**. Sanskrit má osem pádov, v súčasnosti sa zapisuje najčastejšie zľava doprava pomocou písma dévanágarí, ktoré má 34 spoluhlások a 12 samohlások.

Referencie
----------

1. ↑  LEPSCHY, Giulio, ed. *History of Linguistics Volume I (The Eastern Traditions of Linguistics)*. Oxon; New York : Routledge, 2014. ISBN 978-1-317-89531-2. S. 25.
2. ↑  HUET, Gérard. *Sanskrit Heritage Dictionary* [online]. REV. 2017-01-22, [cit. 2017-02-03]. Dostupné online.  (Pozn.: Slovo reč má kmeň vác-, nominatív vák)
3. ↑
4. ↑  *Tento článok je čiastočný alebo úplný preklad článku Sanskrit na anglickej Wikipédii.*
5. ↑  Southworth, Franklin (2005). *Linguistic archaeology of South Asia* (PDF). London: RoutledgeCurzon. p. 87. ISBN 978-0-203-41291-6.
6. ↑  Sanskrit. In: *Brockhaus - die Enzyklopädie Digital*. [CD-ROM] Mannheim: Bibliogr. Inst. und Brockhaus, 2003. ISBN 3-7653-9377-0

| * z
* d
* u
κ Indoiránske jazyky |
| --- |
| *Kurzívou* sú označené vymreté jazyky |
| κ Indoárijské | 

|  |  |
| --- | --- |
| κ Nové:severné (pahárske) | 
* nepálčina
* garhválčina
* kumaončina
* západné pahárske jazyky

 |
| κ Nové:severozápadné | 
* sindhčina
* kaččhština
* gudžarátčina

 |
| κ Nové:stredné | 
* rómčina
* hindustančina
	+ hindčina
	+ urdčina
* radžastančina
* pandžábčina

 |
| κ Nové:východné | 
* bengálsko-ásámske
	+ ásámčina
	+ bengálčina
	+ bišnupríja manipurí
* bihárske
* uríjske
	+ uríjčina...

 |
| κ Nové:južné | 
* maráthčina
* kónkánčina

 |
| κ Nové:sinhálsko-maldivské | 
* maldivčina
* sinhalčina

 |
| κ Stredné: | 
* *prákrity* (vrátane *pálí*)

 |
| κ Staré: | 
* *védčina*
* klasický sanskrit

 |

 |
| κ Iránske | 

|  |  |  |  |  |  |
| --- | --- | --- | --- | --- | --- |
| κ Východoiránske | 

|  |  |
| --- | --- |
| severovýchodné | 
* *avestčina*
* *skýtsko-sarmatské jazyky*
* osetčina
* *sogdčina*
* jagnóbčina

 |
| juhovýchodné | 
* *sacké jazyky*
* paštčina
* *baktrijčina*
* pamírske jazyky
	+ iškašimčina
	+ mundžánčina
	+ šugnánsko-rúšánske jazyky
	+ saríkolčina
	+ vachančina
	+ jazgulamčina

 |

 |
| κ Západoiránske | 

|  |  |
| --- | --- |
| severozápadné | 
* *médčina*
* *partčina*
* balúčtina
* gílačtina
* kurdčina
* talyština

 |
| juhozápadné | 
* *staroperzština*
* *stredoperzština*
* iránska perzština
* daríjčina
* tadžičtina
* *chazarčina*
* lurčina
* tatčina

 |

 |

 |
| κ Dardské | 
* damélčina
* gavarbátčina
* kašmírčina
* khovarčina
* kóhistančina
* pašaiština
* phalúrčina
* šiná
* šumáštčina

 |
| κ Núristanské | 
* aškúnčina
* kamvirčina
* katčina
* prasunčina
* tregámčina
* vaigalčina

 |